ਅਭਿਲਾਸ਼ਾ ਮਹਾਤਰੇ
ਅਭਿਲਾਸ਼ਾ ਮਹਾਤਰੇ (ਅੰਗ੍ਰੇਜ਼ੀ: Abhilasha Mhatre) ਇੱਕ ਭਾਰਤੀ ਪੇਸ਼ੇਵਰ ਕਬੱਡੀ ਖਿਡਾਰਣ ਹੈ ਅਤੇ ਭਾਰਤੀ ਰਾਸ਼ਟਰੀ ਮਹਿਲਾ ਕਬੱਡੀ ਟੀਮ ਦੀ ਕਪਤਾਨ ਸੀ। ਉਸਨੇ 2015 ਵਿੱਚ ਭਾਰਤ ਸਰਕਾਰ ਦਾ ਵੱਕਾਰੀ ਅਰਜੁਨ ਪੁਰਸਕਾਰ ਜਿੱਤਿਆ ਹੈ। ਉਸ ਦੇ ਸ਼ਾਨਦਾਰ ਫੁੱਟਵਰਕ ਲਈ ਜਾਣੀ ਜਾਂਦੀ ਹੈ ਉਸ ਨੂੰ ਭਾਰਤ ਵਿੱਚ ਇੱਕ ਵਧੀਆ ਕਬੱਡੀ ਖਿਡਾਰੀ ਮੰਨਿਆ ਜਾਂਦਾ ਹੈ। ਉਸ ਨੂੰ ਪਿਆਰ ਨਾਲ "ਕਬੱਡੀ ਦੀ ਮਹਾਰਾਣੀ" ਕਿਹਾ ਜਾਂਦਾ ਹੈ। ਉਹ ਇੰਡੀਅਨ ਕਬੱਡੀ ਟੀਮ ਦੀ ਮੈਂਬਰ ਸੀ ਜਿਸ ਨੇ ਇੰਚੀਓਨ ਵਿੱਚ 2014 ਵਿੱਚ ਏਸ਼ੀਅਨ ਖੇਡਾਂ ਵਿੱਚ ਸੋਨ ਤਗਮਾ ਜਿੱਤਿਆ ਸੀ। ਉਹ ਸਾਲ 2012 ਵਿੱਚ ਭਾਰਤ ਦੇ ਪਟਨਾ ਵਿੱਚ ਕਬੱਡੀ ਵਰਲਡ ਕੱਪ ਜਿੱਤਣ ਵਾਲੀ ਭਾਰਤੀ ਟੀਮ ਦੀ ਮੈਂਬਰ ਵੀ ਸੀ।